ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇതുവരെ 191.19 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഏപ്രിൽ 13, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 191.19 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
19.88 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
1.5 ലക്ഷം സ്വാസ്ഥ്യ കേന്ദ്രങ്ങൾ സ്ഥാപിക്കുകയെന്ന ലക്ഷ്യത്തിന്റെ നേട്ടത്തെ പ്രധാനമന്ത്രി അഭിനന്ദിച്ചു
1.5 ലക്ഷം ആയുഷ്മാൻ ഭാരത് - ആരോഗ്യ -സ്വാസ്ഥ്യ കേന്ദ്രങ്ങൾ എന്ന ലക്ഷ്യത്തിന്റെ നേട്ടം നവ ഇന്ത്യയിൽ പുത്തൻ ഊർജം പകരുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഇന്ത്യയുടെ അഭിവൃദ്ധി ആരോഗ്യമുള്ള പൗരന്മാരാണെന്ന് അദ്ദേഹം പറഞ്ഞു.
" ഇന്ത്യയുടെ അഭിവൃദ്ധി ആരോഗ്യമുള്ള പൗരന്മാരിലാണ്. റെക്കോർഡ് സംഖ്യയിൽ സ്ഥാപിച്ച ഈ ആരോഗ്യ-ക്ഷേമ കേന്ദ്രങ്ങൾ ഈ ദിശയിൽ വലിയ പങ്ക് വഹിക്കും. ഈ നേട്ടം പുതിയ ഇന്ത്യയിൽ ഒരു പുതിയ ഊർജ്ജം നിറയ്ക്കാൻ പോകുന്നു.""
(--ND--
പ്രധാനമന്ത്രിയുടെ ഓഫീസ്
ദക്ഷിണ കൊറിയയിലെ പുതിയ പ്രസിഡന്റിന് പ്രധാനമന്ത്രിയുടെ ആശംസ
പുതിയ ദക്ഷിണ കൊറിയൻ പ്രസിഡന്റായി ഇന്ന് അധികാരമേറ്റ യൂൺ സുക്-യോളിന് പ്രധാനമന്ത്രി ശ്രീ നരേന്ദ്ര മോദി അഭിനന്ദനങ്ങളും ആശംസകളും അറിയിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
" ദക്ഷിണ കൊറിയയുടെ പുതിയ പ്രസിഡന്റായി ഇന്ന് ചുമതലയേറ്റ യൂൺ സുക്-യോളിന് എന്റെ ഹൃദയംഗമമായ അഭിനന്ദനങ്ങളും ആശംസകളും നേരുന്നു. ഉടൻ തന്നെ അദ്ദേഹത്തെ കാണാനും ഇന്ത്യ-ദക്ഷിണ കൊറിയ ബന്ധം കൂടുതൽ ശക്തിപ്പെടുത്താനും പോഷിപ്പിക്കാനും ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു."
-ND-
(
പ്രത്യേക സേവനങ്ങളും ഫീച്ചറുകളും
ആത്മനിർഭരത എന്ന ആശയത്തെ ആദ്യം പ്രാവർത്തികമാക്കിയത് ആരോഗ്യമേഖല : കേന്ദ്ര സഹമന്ത്രി ശ്രീ. വി. മുരളീധരൻ
പ്രധാനമന്ത്രി മുന്നോട്ടുവച്ച ആത്മനിർഭരത എന്ന ആശയത്തെ ആദ്യം പ്രാവർത്തികമാക്കി കാണിച്ച മേഖലയാണ് ആരോഗ്യമേഖലയെന്ന് കേന്ദ്ര വിദേശകാര്യ പാർലമെന്ററി കാര്യ സഹമന്ത്രി ശ്രീ. വി. മുരളീധരൻ പറഞ്ഞു.
തിരുവനന്തപുരത്തെ ശ്രീ ചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് & ടെക്നോളജി ' മെഡിക്കൽ ഉപകരണങ്ങൾ : 2047 ലേക്കുള്ള പരിവർത്തനവും ദിശാബോധവും ' എന്ന വിഷയത്തിൽ സംഘടിപ്പിച്ച 'ശ്രീചിത്ര കോൺക്ലേവ് - 2022' ഉദ്ഘാടനം ചെയ്യുകയായിരുന്നു അദ്ദേഹം.
ഏത് പ്രതിസന്ധിയിലും അവസരത്തിനൊത്തുയരാൻ ഇന്ത്യൻ ആരോഗ്യമേഖലയ്ക്ക് കഴിയും എന്ന് തെളിയിച്ച അവസരമാണ് കോവിഡ് 19. മാർച്ച് 2020 ന് മുമ്പ് സീറോ പ്രൊഡക്ഷനാണ് പിപിഇ കിറ്റുകളുടെ കാര്യത്തിലെങ്കിൽ ഇന്ന് 23 ലക്ഷത്തിലധികമാണ്. അമേരിക്കയിലേക്കടക്കം പി പി ഇ കിറ്റുകൾ കയറ്റി അയക്കുന്നു.
ശ്രീ ചിത്ര വികസിപ്പിച്ച പിഎപിആർ പ്യൂരിഫൈയിങ് റെസിപ്പറേറ്റർ കിറ്റ് കിറ്റുകൾ ആരോഗ്യപ്രവർത്തകർക്ക് വലിയ ആശ്വാസമാണ് നൽകിയതെന്നും, കുറഞ്ഞ ചിലവിൽ വേഗത്തിൽ ടെസ്റ്റ് റിസൾട്ട് ലഭിക്കുന്ന ടെസ്റ്റ് കിറ്റ് വികസിപ്പിച്ചതുൾപ്പെടെയുള്ള ആത്മ നിർഭരതയുടെ മികച്ച മാതൃകകൾ രാജ്യത്തിന് കാണിച്ചു കൊടുത്ത സ്ഥാപനമാണ് ശ്രീ ചിത്രയെന്നും അദ്ദേഹം പറഞ്ഞു.
ആയുഷ്മാൻ ഭാരത് - പ്രധാനമന്ത്രി ജൻ ആരോഗ്യ യോജന പ്രകാരം കേരളത്തിൽ മാത്രം 68.32 ലക്ഷം പേർക്ക് ആനുകൂല്യങ്ങൾ ലഭിച്ചു.
ജനറിക് മരുന്നുകൾ മിതമായ നിരക്കിൽ ലഭ്യമാക്കാൻ 980-ലധികം ജൻ ഔഷധി കേന്ദ്രങ്ങളാണ് സംസ്ഥാനത്ത് കേന്ദ്ര ഗവൺമെന്റ് സ്ഥാപിച്ചതെന്നും ശ്രീ. വി. മുരളീധരൻ പറഞ്ഞു. 2540-ലധികം ഹെൽത്ത് ആന്റ് വെൽനസ് സെന്ററുകൾ കേരളത്തിലെ ജനങ്ങളുടെ ആരോഗ്യ ആവശ്യങ്ങൾ നിറവേറ്റുന്നു.
ആരോഗ്യ ഉൽപ്പന്ന നിർമാണ മേഖലയിൽ രാജ്യം സ്വയം പര്യാപ്തത കൈവരിക്കുക എന്നതാണ് നരേന്ദ്രമോദി സർക്കാരിന്റെ ലക്ഷ്യം. മേയക്ക് ഇൻ ഇന്ത്യ പദ്ധതിയുടെ ഭാഗമായി മെഡിക്കൽ ഉപകരണ നിർമാണ പാർക്കുകൾക്ക് കേരളത്തിലടക്കം കേന്ദ്രം അനുമതി നൽകിയത് ഈ ലക്ഷ്യത്തോടെയാണ്. ലോകോത്തര നിലവാരത്തിലുള്ള മെഡിക്കൽ ഉപകരണങ്ങൾ ഇതിലൂടെ ലഭ്യമാക്കാൻ നമുക്ക് സാധിക്കും.
ഏഷ്യയിൽ മെഡിക്കൽ ഉപകരണങ്ങളുടെ ഏറ്റവും വലിയ വിപണിയിലൊന്നാണ് ഇന്ത്യ. ജപ്പാൻ, ചൈന, ദക്ഷിണ കൊറിയ എന്നിവ കഴിഞ്ഞാൽ ഏഷ്യയിലെ നാലാമത്തെ വലിയ മെഡിക്കൽ ഉപകരണ വിപണിയാണ് ഇന്ത്യയെന്നും, കൂടാതെ ആഗോളതലത്തിൽ മികച്ച 20 മെഡിക്കൽ ഉപകരണ വിപണികളിൽ ഒന്നാണെന്നും അദ്ദേഹം പറഞ്ഞു. ചടങ്ങിൽ ശ്രീ ചിത്ര തിരുനാൾ ഇൻസ്റ്റിറ്റ്യൂട്ട് പ്രസിഡന്റ് ഡോ. വി കെ സാരസ്വത് അധ്യക്ഷനായിരുന്നു.
ആരോഗ്യമന്ത്രി ശ്രീമതി. വീണാ ജോർജ്ജിന്റെ വീഡിയോ സന്ദേശം ചടങ്ങിൽ പ്രദർശിപ്പിച്ചു.
ഡയറക്ടർ ജനറൽ ഓഫ് ഹെൽത്ത് സർവ്വീസസ് പ്രൊഫ. അതുൽ ഗോയൽ , കേന്ദ്ര ശാസ്ത്ര സാങ്കേതിക വകുപ്പ് സെക്രട്ടറി പ്രൊഫ. എസ് ചന്ദ്രശേഖർ, കേരള മെഡിക്കൽ ടെക്നോളജി കൺസോർഷ്യം സ്പെഷ്യൽ ഓഫീസർ ശ്രീ. സി പത്മകുമാർ , എന്നിവർ സംസാരിച്ചു.
' പുതിയ സഹസ്രാബ്ദത്തിലെ ശാസ്ത്രവും ശാസ്ത്രജ്ഞരും : ഭാവിയുടെ ഒരു ഹ്രസ്വ ചരിത്രം' എന്ന വിഷയത്തിൽ കേന്ദ്ര ശാസ്ത്ര സാങ്കേതിക വകുപ്പ് മുൻ സെക്രട്ടറി പ്രൊഫ. അശുതോഷ് ശർമ, ജി. പാർത്ഥസാരഥി സ്മാരക പ്രഭാഷണം നടത്തി.
ശ്രീ ചിത്ര ഡയറക്ടർ പ്രൊഫ. സജ്ഞയ് ബെഹാരി സ്വാഗതവും, ബി എം ടി വിഭാഗം മേധാവി ഡോ. എച്ച് കെ വർമ്മ നന്ദിയും പറഞ്ഞു.
--GK--
(Visitor Counter : 109
പ്രധാനമന്ത്രിയുടെ ഓഫീസ്
വിവിധ ജില്ലാ കളക്റ്റർമാരുമായി പ്രധാനമന്ത്രി ജനുവരി 22ന് സംവദിക്കും
രാജ്യത്തിന്റെ ഒരു ഭാഗവും വികസന പാതയിൽ നിന്ന് വിട്ടുപോകുന്നില്ലെന്ന് ഉറപ്പാക്കാനുള്ള പ്രധാനമന്ത്രിയുടെ കാഴ്ചപ്പാടാണ് ഈ ഉദ്യമത്തെ നയിക്കുന്നത്
ദൗത്യ രൂപത്തിൽ ജില്ലാതലത്തിൽ വിവിധ പദ്ധതികളുടെ പൂർത്തീകരണം കൈവരിക്കാൻ ഉദ്ദേശിച്ചുള്ളതാണ് ഈ ഇടപെടൽ
പ്രധാനമന്ത്രി ശ്രീ നരേന്ദ്ര മോദി വിവിധ ജില്ലകളിലെ കളക്ടർമാരുമായി 2022 ജനുവരി 22ന് രാവിലെ 11 മണിക്ക് വീഡിയോ കോൺഫറൻസിങ് വഴി സംവദിക്കും.
ജില്ലകളിൽ ഗവണ്മെന്റ് പദ്ധതികളുടെയും പരിപാടികളുടെയും നടത്തിപ്പിന്റെ പുരോഗതിയെക്കുറിച്ചും നിലവിലെ അവസ്ഥയെക്കുറിച്ചും പ്രധാനമന്ത്രി നേരിട്ട് അഭിപ്രായം രേഖപ്പെടുത്തും. പ്രകടനം അവലോകനം ചെയ്യാനും അഭിമുഖീകരിക്കുന്ന വെല്ലുവിളികൾ കണ്ടെത്താനും ഇടപെടൽ സഹായിക്കും.
എല്ലാ പങ്കാളികളുമായും ഒത്തുചേർന്ന് ദൗത്യ രൂപത്തിൽ ജില്ലകളിലെ വിവിധ വകുപ്പുകളുടെ വിവിധ പദ്ധതികളുടെ പൂർത്തീകരണം കൈവരിക്കാൻ ഇത് ലക്ഷ്യമിടുന്നു.
പ്രധാനമന്ത്രി മോദിയുടെ നേതൃത്വത്തിൽ, രാജ്യത്തുടനീളമുള്ള വളർച്ചയിലും വികസനത്തിലുമുള്ള അസമത്വത്തെ മറികടക്കാൻ ഗവണ്മെന്റ് തുടർച്ചയായി നിരവധി നടപടികൾ കൈക്കൊണ്ടിട്ടുണ്ട്. എല്ലാ പൗരന്മാരുടെയും ജീവിത നിലവാരം ഉയർത്തുന്നതിനും എല്ലാവരെയും ഉൾക്കൊള്ളുന്ന വളർച്ച ഉറപ്പാക്കുന്നതിനുമുള്ള ഗവൺമെന്റിന്റെ പ്രതിബദ്ധതയ്ക്ക് അനുസൃതമാണിത്.
രാസവസ്തു, രാസവളം മന്ത്രാലയം
മ്യൂക്കോർമൈക്കോസിസ് ചികിത്സയ്ക്കായി ഇന്ത്യയിൽ ആവശ്യത്തിലധികം ലിപ്പോസോമൽ ആംഫോട്ടെറിസിൻ ബി മരുന്ന് സ്റ്റോക്ക് ഉള്ളതായി ശ്രീ മൻസുഖ് മാണ്ഡവ്യ
ന്യൂഡൽഹി, ജൂൺ 18, 2021
2021 ഏപ്രിലിൽ ലിപ്പോസോമൽ ആംഫോട്ടെറിസിൻ ബി യുടെ ആഭ്യന്തര ഉത്പാദനം വെറും 62,000 വൈലുകളായിരുന്നുവെന്ന് കേന്ദ്ര രാസവസ്തു, രാസവള സഹമന്ത്രി ശ്രീ മൻസുഖ് മാണ്ഡവ്യ പറഞ്ഞു. എന്നാൽ ഇപ്പോൾ, 2021 ജൂണിൽ, ഇത് 3.75 ലക്ഷം വൈലുകൾ കടക്കുമെന്ന് പ്രതീക്ഷിക്കുന്നതായും അദ്ദേഹം പറഞ്ഞു.
ആഭ്യന്തര ഉൽപാദനം വർദ്ധിപ്പിക്കുമ്പോൾ തന്നെ 9,05,000 ലിപ്പോസോമൽ ആംഫോട്ടെറിസിൻ ബി വൈലുകൾ M/s മൈലൻ വഴി ഇറക്കുമതി ചെയ്യാനും ഇന്ത്യ ഓർഡർ നൽകിയിട്ടുണ്ട്.
കേന്ദ്ര രാസവസ്തു, രാസവള മന്ത്രാലയത്തിന് കീഴിലുള്ള ഫാർമസ്യൂട്ടിക്കൽസ് വകുപ്പ്, 2021 ജൂൺ 17 വരെ എല്ലാ സംസ്ഥാനങ്ങൾക്കും കേന്ദ്ര സ്ഥാപനങ്ങൾക്കുമായി ആകെ ലിപ്പോസോമൽ ആംഫോട്ടെറിസിൻ ബിയുടെ 7,28,045 വൈലുകൾ അനുവദിച്ചു. ഇതിൽ കേരളത്തിന് 2,030 വൈലുകൾ ആണ് ലഭിച്ചത് .
2021 മെയ് 11 മുതൽ 2021 ജൂൺ 17 വരെയുള്ള ലിപ്പോസോമൽ ആംഫോട്ടെറിസിൻ ബി വൈലുകളുടെ സംസ്ഥാനാടിസ്ഥാനത്തിലുള്ള വിഹിതം താഴെ കൊടുത്തിരിക്കുന്നു:
|
|
Sr. No.
|
|
State/UT
|
|
Total Vials
|
|
1
|
|
A&N Islands
|
|
0
|
|
2
|
|
Andhra Pradesh
|
|
47510
|
|
3
|
|
Arunachal Pradesh
|
|
0
|
|
4
|
|
Assam
|
|
200
|
|
5
|
|
Bihar
|
|
8540
|
|
6
|
|
Chandigarh
|
|
2800
|
|
7
|
|
Chhattisgarh
|
|
4720
|
|
8
|
|
D&D & D&N
|
|
500
|
|
9
|
|
Delhi
|
|
21610
|
|
10
|
|
Goa
|
|
740
|
|
11
|
|
Gujarat
|
|
148410
|
|
12
|
|
Haryana
|
|
25560
|
|
13
|
|
Himachal Pradesh
|
|
470
|
|
14
|
|
J&K
|
|
600
|
|
15
|
|
Jharkhand
|
|
2030
|
|
16
|
|
Karnataka
|
|
52620
|
|
17
|
|
Kerala
|
|
2030
|
|
18
|
|
Ladakh 
|
|
0
|
|
19
|
|
Lakshadweep
|
|
0
|
|
20
|
|
Madhya Pradesh
|
|
49770
|
|
21
|
|
Maharashtra
|
|
150265
|
|
22
|
|
Manipur
|
|
150
|
|
23
|
|
Meghalaya
|
|
0
|
|
24
|
|
Mizoram
|
|
0
|
|
25
|
|
Nagaland
|
|
100
|
|
26
|
|
Odisha
|
|
1260
|
|
27
|
|
Puducherry
|
|
460
|
|
28
|
|
Punjab
|
|
8280
|
|
29
|
|
Rajasthan
|
|
63070
|
|
30
|
|
Sikkim
|
|
0
|
|
31
|
|
Tamil Nadu
|
|
25260
|
|
32
|
|
Telangana
|
|
34350
|
|
33
|
|
Tripura
|
|
150
|
|
34
|
|
Uttar Pradesh
|
|
39290
|
|
35
|
|
Uttarakhand
|
|
3380
|
|
36
|
|
West Bengal
|
|
2640
|
|
37
|
|
Central Institutions
|
|
31280
|
|
|
|
Total
|
|
728045
RRTN/SKY
ആരോഗ്യ, കുടുംബക്ഷേമ മന്ത്രാലയം
പ്രധാനമന്ത്രിയുടെ പ്രിന്സിപ്പല് സെക്രട്ടറി കോവിഡ് 19 ന്റെ സമഗ്ര അവലോകനം നടത്തി
കോവിഡ് 19 നെതിരെ രാജ്യത്തു നടക്കുന്ന പോരാട്ടത്തിന്റെ തയാറെടുപ്പുകളും ചുമതലകളും സമഗ്രമായി അവലോകനം ചെയ്യുന്നതിന് ഇന്ന് നടന്ന ഉന്നതല യോഗത്തില് പ്രധാനമന്ത്രിയുടെ പ്രിന്സിപ്പല് സെക്രട്ടറി ഡോ. പി.കെ. മിശ്ര അധ്യക്ഷത വഹിച്ചു. ജില്ലകളിലും സംസ്ഥാനങ്ങളിലും തെളിവുകളുടെ അടിസ്ഥാനത്തില് കോവിഡ് കേസുകള് കൈകാര്യം ചെയ്യുന്നതു പഠിക്കുന്നതിലാണ് യോഗം ഊന്നല് കൊടുത്തത്. വാക്സിന് വികസനത്തിന്റെ ഇപ്പോഴത്തെ അവസ്ഥ, അതിന്റെ വിതരണ ക്രമീകരണം എന്നിവ സംബന്ധിച്ചും യോഗം ചര്ച്ച ചെയ്തു. കോവിഡിന്റെ വിവിധ വശങ്ങള് നിയന്ത്രിക്കുന്നതിന് ജില്ലാതലത്തില് സ്വീകരിക്കേണ്ട ദീര്ഘദൂര പ്രവര്ത്തന പദ്ധതിയുടെ ആവശ്യകതയും യോഗത്തില് ചര്ച്ചാ വിഷയമായി.
ഇന്ത്യയിലെ കോവിഡിന്റെ നിലവിലുള്ള അവസ്ഥ, ഇപ്പോള് നടപ്പിലാക്കി കൊണ്ടിരിക്കുന്ന തന്ത്രപ്രധാന ഇടപെടലുകള്, ഭാവിയില് അഭിമുഖീകരിക്കേണ്ട വെല്ലുവിളികള് എന്നിവ സംബന്ധിച്ച് ആരോഗ്യ വകുപ്പു സെക്രട്ടറി യോഗത്തില് അവതരണം നടത്തി. ഓരോ സംസ്ഥാനങ്ങളിലെയും ജാഗ്രത പാലിക്കേണ്ട ജില്ലകളിലെ കോവിഡ് വ്യാപനം, നടത്തിയ പരിശോധനകള്, മരണങ്ങള്, പോസിറ്റിവ് കേസുകള് എന്നിവയും അവതരണത്തില് എടുത്തു പറഞ്ഞു. വിവിധ തരത്തിലുള്ള പഠന മോഡലുകൾ അടിസ്ഥാനമാക്കി ഭാവിയിൽ ഉണ്ടായേക്കാവുന്ന കോവിഡ് വ്യാപനം സംബന്ധിച്ച് നിതി ആയോഗ് അംഗം വിശദമായ മറ്റൊരു അവതരണം നടത്തി. ഇതിൻ്റെ അടിസ്ഥാനത്തിൽ, അനുഭവവും അവലോകനവും വഴി കഴിഞ്ഞ ഏതാനും മാസം കൊണ്ട് വികസിപ്പിച്ച് എടുത്തതും, വരും മാസങ്ങളില് പ്രാവര്ത്തികമാക്കാനുള്ളതുമായ സമഗ്ര കര്മ്മ പദ്ധതിക്കു രൂപം നല്കാന് ചുമതലപ്പെട്ട എല്ലാവര്ക്കും പ്രിന്സിപ്പല് സെക്രട്ടറി നിര്ദ്ദേശം നല്കി.
മാസ്ക്കിന്റെ ഉപയോഗം, കൈ കഴുകൽ, രണ്ടു മീറ്റര് അകലം പാലിക്കല് എന്നിവ തുടരേണ്ടതിന്റെ ആവശ്യകത പ്രധാനമന്ത്രിയുടെ പ്രിന്സിപ്പില് സെക്രട്ടറി ഊന്നി പറഞ്ഞു. പ്രായമായവരുടെ പരിചരണം, ശാരീരിക അകലം, പ്രതിരോധ നടപടികള് എന്നിവ കര്ശനമായി പാലിക്കേണ്ടതിന്റെ ആവശ്യകതയും അദ്ദേഹം എടുത്തു പറഞ്ഞു. അണ്ലോക്ക് കാലഘട്ടം
രോഗ വ്യാപനത്തിനെതിരെയുള്ള ജാഗ്രത കുറയ്ക്കുന്നതിനല്ല എന്ന ബോധ്യം ജനങ്ങളിലേക്കെത്തിക്കാൻ സംഘടിതമായ ബോധവൽക്കരണം നടത്താനും തീരുമാനിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഐടിബിപി ഉദ്യോഗസ്ഥരെ അവരുടെ സ്ഥാപക ദിനത്തിൽ അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി എല്ലാ ഐടിബിപി ജീവനക്കാർക്കും അവരുടെ രൂപീകരണ ദിനത്തിൽ ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"അരുണാചൽ പ്രദേശിലെ ഇടതൂർന്ന വനങ്ങൾ മുതൽ ഹിമാലയത്തിന്റെ മഞ്ഞുമലകൾ വരെ, നമ്മുടെ ഐ ടി ബി പി ഹിമവീരന്മാർ രാജ്യത്തിന്റെ ആഹ്വാനത്തിന് അങ്ങേയറ്റം അർപ്പണബോധത്തോടെ മറുപടി നൽകി. ദുരന്തസമയങ്ങളിൽ അവരുടെ മനുഷ്യസ്നേഹപരമായ പ്രവർത്തനങ്ങൾ ശ്രദ്ധേയമാണ്. എല്ലാ ഐടിബിപി ജീവനക്കാർക്കും അവരുടെ സ്ഥാപക ദിനത്തിൽ അഭിവാദ്യങ്ങൾ."
(
പ്രധാനമന്ത്രിയുടെ ഓഫീസ്
സിക്കിം രൂപീകരണ ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി സിക്കിമിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ നേർന്നു. സിക്കിമിന്റെ തുടർച്ചയായ വികസനത്തിനായി ശ്രീ മോദി പ്രാർത്ഥിക്കുകയും ചെയ്തു.
ട്വീറ്റിൽ പ്രധാനമന്ത്രി പറഞ്ഞു :
“സിക്കിമിലെ എന്റെ സഹോദരീ സഹോദരന്മാർക്ക് സംസ്ഥാന രൂപീകരണ ദിനാശംസകൾ. ആശ്ചര്യകരമായ പ്രകൃതി സൗന്ദര്യവും കഠിനാധ്വാനികളായ ജനങ്ങളും കൊണ്ട് അനുഗ്രഹീതമായ ഒരു സംസ്ഥാനമാണിത്. വിവിധ മേഖലകളിൽ, വിശിഷ്യ ജൈവകൃഷിയിൽ സംസ്ഥാനം വലിയ പുരോഗതി കൈവരിച്ചു. സിക്കിമിന്റെ നിരന്തര വികസനത്തിനായി ഞാൻ പ്രാർത്ഥിക്കുന്നു."
പ്രധാനമന്ത്രിയുടെ ഓഫീസ്
ആളുകൾക്കിടയിൽ വായനാ സ്നേഹം വളർത്തിയെടുക്കുന്നതിനുള്ള കബ്ബൺ റീഡ്സിന്റെ ശ്രമത്തെ പ്രധാനമന്ത്രി അഭിനന്ദിച്ചു
ആളുകൾക്കിടയിൽ വായനാ സ്നേഹം വളർത്തിയെടുക്കുന്നതിനുള്ള കബ്ബൺ റീഡ്സ് എന്ന വായന സമൂഹത്തിന്റെ ശ്രമത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു
ലോക്സഭാ എംപി ശ്രീ പി സി മോഹന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"വായനയുടെ സന്തോഷങ്ങൾ പ്രചരിപ്പിക്കാനുള്ള പ്രശംസനീയമായ ശ്രമം."
രാജ്യരക്ഷാ മന്ത്രാലയം
ഓപ്പറേഷന് സമുദ്രസേതു രണ്ടാം ഘട്ടത്തിന് തുടക്കം കുറിച്ച് ഐ എൻ എസ് ജലാശ്വ മാലിയിലേക്ക് പുറപ്പെട്ടു
(ന്യൂഡൽഹി, മെയ് 14,2020
ഓപ്പറേഷന് സമുദ്രസേതുവിന്റെ രണ്ടാം ഘട്ടത്തിന് തുടക്കം കുറിച്ച് നാവികസേനയുടെ കപ്പല് ഐ.എന്.എസ് ജലാശ്വ മാലദ്വീപിലേക്ക് പുറപ്പെട്ടു. വെള്ളിയാഴ്ച പുലര്ച്ച കപ്പല് മാലി തുറമുഖത്തെത്തും. മാലിദ്വീപിലെ ഇന്ത്യന് എംബസിയില് രജിസ്റ്റര് ചെയ്ത പൗരന്മാര്ക്കാണ് കപ്പലില് പ്രവേശനാനുമതിയുള്ളത്. 100 സ്ത്രീകളും കുട്ടികളും ഉള്പ്പെടെ 700 യാത്രക്കാരുമായി ജലാശ്വ വെള്ളിയാഴ്ച രാത്രിയോടെ കൊച്ചിയിലേക്ക് തിരിക്കും.
ഇക്കഴിഞ്ഞ മെയ് 10 ന് 698 യാത്രക്കാരെ ജലാശ്വയില് നാവികസേന സുരക്ഷിതമായി കൊച്ചിയില് എത്തിച്ചിരുന്നു. പൂര്ണമായും ശുചീകരണം നടത്തുകയും അണുവിമുക്തമാക്കുകയും ചെയ്ത ശേഷമാണ് രണ്ടാം ദൗത്യത്തിനായി കപ്പല് മാലിയിലേക്ക് പുറപ്പെട്ടത്.
ഉപരാഷ്ട്രപതിയുടെ കാര്യാലയം
വലിയ സ്വപ്നങ്ങൾ കാണാനും ആത്മാർത്ഥതയോടെയും അച്ചടക്കത്തോടെയും പ്രവർത്തിക്കാനും വിദ്യാർത്ഥികളോട് ഉപരാഷ്ട്രപതി ആഹ്വാനം ചെയ്തു
(വിദ്യാഭ്യാസമേഖലയിൽ, രാജ്യം ഒരിക്കൽ കൂടി വിശ്വ ഗുരുവായി മാറേണ്ട ആവശ്യകത ഉപരാഷ്ട്രപതി ശ്രീ വെങ്കയ്യനായിഡു ഇന്ന് വ്യക്തമാക്കി.അഗർത്തല നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ പതിമൂന്നാമത് ബിരുദദാന സമ്മേളനത്തെ ഉപ രാഷ്ട്രപതി ഓൺലൈനായി അഭിസംബോധന ചെയ്തു.
വിജ്ഞാനത്തിന്റെയും നൂതനാശയങ്ങളുടെയും വളർച്ചാ കേന്ദ്രമാക്കി ഇന്ത്യയെ മാറ്റാൻ രാജ്യത്തെ ഉന്നത വിദ്യാഭ്യാസ സ്ഥാപനങ്ങളോട് അദ്ദേഹം ആഹ്വാനം ചെയ്തു. വിവിധ മേഖലകളിൽ മികച്ച ഗവേഷണം നടത്താനും,വ്യവസായ- അനുബന്ധ സ്ഥാപനങ്ങളുമായി, ചേർന്ന് പ്രവർത്തിക്കാനും ക്യാമ്പസുകളെ സൃഷ്ടിപരതയുടെയും ഗവേഷണത്തിന്റെയും മികവുറ്റ കേന്ദ്രങ്ങളാക്കി മാറ്റാനും അദ്ദേഹം പറഞ്ഞു.
മുൻ രാഷ്ട്രപതി എപിജെ അബ്ദുൽ കലാമിന്റെ, വലിയ സ്വപ്നങ്ങൾ കാണാനുള്ള യുവാക്കളോടുള്ള ഉപദേശം അനുസ്മരിച്ച അദ്ദേഹം, വിദ്യാർത്ഥികളോട് ഒരു ലക്ഷ്യം പിന്തുടരാനും അതിനായി കഠിനമായി പരിശ്രമിക്കാനും ആഹ്വാനം ചെയ്തു.
ബഹുതല സമീപനം സ്വീകരിക്കേണ്ടതിന്റെ ആവശ്യകത എടുത്ത്പറഞ്ഞ ഉപരാഷ്ട്രപതി, പ്രധാന ഗവേഷണ മേഖലകളെ തിരിച്ചറിയാനും,സി എസ് ആർ പദ്ധതിയിൻ കീഴിൽ അവയ്ക്ക് ധനസഹായം നൽകാനും കോര്പ്പറേറ്റുകളോട് അഭ്യർത്ഥിച്ചു.
സാമൂഹ്യനീതി, ശാക്തീകരണ മന്ത്രാലയം
ഡി-നോട്ടിഫൈ ചെയ്ത ഗോത്രങ്ങളുടെ സാമ്പത്തിക ശാക്തീകരണത്തിനുള്ള പദ്ധതി 
ന്യൂ ഡൽഹി, ഫെബ്രുവരി 15, 2022
ഡി-നോട്ടിഫൈ ചെയ്ത ഗോത്രങ്ങളുടെ സാമ്പത്തിക ശാക്തീകരണത്തിനുള്ള പദ്ധതി -യ്ക്ക് കേന്ദ്ര സാമൂഹിക നീതി ശാക്തീകരണ മന്ത്രി ഡോ. വീരേന്ദ്ര കുമാർ 2022 ഫെബ്രുവരി 16 ബുധനാഴ്ച ന്യൂ ഡൽഹിയിലെ ഡോ. അംബേദ്കർ ഇന്റർനാഷണൽ സെന്ററിൽ തുടക്കം കുറിക്കും.
സമൂഹത്തിൽ പാർശ്വവൽക്കരിക്കപ്പെട്ട, സാമ്പത്തികവും സാമൂഹികവുമായി പിന്നാക്കാവസ്ഥയിൽ നിലകൊള്ളുന്ന, ഏറ്റവും കൂടുതൽ അവഗണിക്കപ്പെടുന്ന സമുദായങ്ങളാണ് ഡി-നോട്ടിഫൈ ചെയ്ത നോമാഡിക് & സെമി നോമാഡിക് ഗോത്ര വിഭാഗങ്ങൾ 
വാർഷിക വരുമാനം രണ്ടരലക്ഷം രൂപയോ അതിൽ താഴെയോ ഉള്ള, സമാന കേന്ദ്ര-സംസ്ഥാന സർക്കാർ പദ്ധതികളുടെ ഗുണഫലങ്ങൾ ലഭിക്കാത്ത കുടുംബങ്ങൾക്ക് വേണ്ടിയാണ് ഈ പദ്ധതി രൂപപ്പെടുത്തിയിരിക്കുന്നത്. 2021-22 സാമ്പത്തിക വർഷം മുതൽ 2025-26 സാമ്പത്തിക വർഷം വരെയുള്ള അഞ്ചു വർഷക്കാലയളവിൽ 200 കോടി രൂപ പ്രതീക്ഷിത ചിലവിൽ നടപ്പാക്കുന്ന പദ്ധതിക്ക് താഴെ പറയുന്ന നാല് പ്രധാന ഘടകങ്ങൾ ഉണ്ടായിരിക്കും:
1) മത്സരപരീക്ഷകളിൽ പങ്കെടുക്കുവാൻ സാധിക്കുന്ന വിധത്തിൽ DNT/NT/SNT വിഭാഗത്തിൽപ്പെടുന്ന മത്സരാർത്ഥികൾക്ക് മികച്ച ഗുണമേന്മയുള്ള പരിശീലനം ലഭ്യമാക്കുക
ഇതിനു കീഴിൽ അഞ്ചു വർഷക്കാലം കൊണ്ട് ഏകദേശം 6,250 ഓളം വിദ്യാർഥികൾക്ക് സൗജന്യ പരിശീലനം ലഭ്യമാകും. 50 കോടി രൂപയാണ് ഈ കാലയളവിൽ ചിലവിടുക.
2) DNT/NT/SNT സമുദായങ്ങൾക്കായി ആരോഗ്യ ഇൻഷുറൻസ്
സംസ്ഥാന ആരോഗ്യ ഏജൻസികളുമായി  ചേർന്നുകൊണ്ട്, DNT, NT, SNT വിഭാഗങ്ങളിൽപെട്ട കുടുംബങ്ങൾക്ക് ആരോഗ്യ ഇൻഷുറൻസ് പരിരക്ഷ ലഭ്യമാക്കുന്നതിന് ദേശീയ ആരോഗ്യ അതോറിറ്റിക്ക് ആവശ്യമായ സാമ്പത്തിക സഹായം നൽകുക എന്നതാണ് പദ്ധതിയുടെ പ്രാഥമിക ലക്ഷ്യങ്ങളിലൊന്ന്.
ആയുഷ്മാൻ ഭാരത് പ്രധാൻ മന്ത്രി ജൻ ആരോഗ്യ പദ്ധതിയുടെ ചട്ടങ്ങൾക്ക് അനുസൃതമായി ഒരു കുടുംബത്തിന് പ്രതിവർഷം 5 ലക്ഷം രൂപയുടെ ആരോഗ്യ പരിരക്ഷ ആണ് ലഭ്യമാക്കുക. അഞ്ചു വർഷക്കാലം കൊണ്ട് ഏകദേശം 4,44,500 കുടുംബങ്ങൾക്കാണ് ആരോഗ്യ ഇൻഷുറൻസ് പരിരക്ഷ ലഭ്യമാവുക. ഇതിനായി 5 വർഷക്കാലം കൊണ്ട് 49 കോടി രൂപയാണ് ചെലവഴിക്കുക
3) DNT/NT/SNT സാമൂഹിക സ്ഥാപനങ്ങളുടെ ചെറിയ ക്ലസ്റ്ററുകളുടെ രൂപീകരണം, ശാക്തീകരണം എന്നിവയ്ക്കായി സാമൂഹിക തലത്തിൽ ജീവനോപാധി മുന്നേറ്റങ്ങൾ യാഥാർത്ഥ്യമാക്കുക
സംസ്ഥാനങ്ങൾ/കേന്ദ്ര ഭരണ പ്രദേശങ്ങൾ എന്നിവയുടെ ഭാഗമായ സംസ്ഥാന ഗ്രാമീണ ഉപജീവന ദൗത്യവുമായി ചേർന്നുകൊണ്ട് ദേശീയ ഗ്രാമീണ ഉപജീവന ദൗത്യ സ്ഥാപന നിർമ്മിതിക്കായി ആവശ്യമായ സാമ്പത്തിക സഹായം ലഭ്യമാക്കുക എന്നതാണ് പദ്ധതിയുടെ പ്രാഥമിക ലക്ഷ്യം. ഈ ഘടകത്തിന് കീഴിൽ അഞ്ചു വർഷക്കാലം കൊണ്ട് ഏകദേശം 2000 ക്ലസ്റ്ററുകൾക്കാണ് പ്രയോജനം ലഭിക്കുക. 49 കോടി രൂപയാണ് ഇതിനു കീഴിൽ അഞ്ചു വർഷക്കാലത്തേക്ക് ചെലവിടുക
4) DNT/NT/SNT സമുദായ അംഗങ്ങളുടെ ഭവനനിർമ്മാണത്തിന് സാമ്പത്തിക സഹായം
സമതലങ്ങളിൽ 1.20 ലക്ഷവും, മലയോര പ്രദേശങ്ങൾ 1.30 ലക്ഷവും രൂപയാണ് ഓരോ ഭവനത്തിനും സഹായം നൽകുക. ഈ ഘടകത്തിനു കീഴിൽ അടുത്ത അഞ്ചുവർഷം കൊണ്ട് ഏകദേശം 4,200 ഭവനങ്ങൾ നിർമ്മിക്കും. 50 കോടി രൂപയാണ് അഞ്ച് വർഷക്കാലം കൊണ്ട് മൊത്തം ഇതിനായി ചെലവിടുക.
രണ്ട് മോഡ്യൂളുകൾ ഉള്ള ഒരു പോർട്ടൽ മുഖാന്തിരം ആകും പദ്ധതി നടപ്പാക്കുക. ഒരു മൊഡ്യൂൾ അപേക്ഷന്റെ രജിസ്ട്രേഷൻ നടപടികൾക്ക് ആയിരിക്കും. രജിസ്ട്രേഷൻ നടപടികൾ പൂർത്തീകരിക്കുന്ന ഉടൻ അപേക്ഷകന് ഒരു യൂണിക് ഐഡി  നമ്പർ ലഭിക്കുന്നതാണ്. ഇതായിരിക്കും അപേക്ഷകന്റെ സ്ഥിര രജിസ്ട്രേഷൻ നമ്പർ. രണ്ടാം മൊഡ്യൂളിൽ അപേക്ഷകന് അർഹതയുള്ള പദ്ധതിയുടെ വിവരങ്ങൾ ഉൾപ്പെടുന്നു. അപേക്ഷകന്റെ UID ലോഗിൻ ഐഡി ആയും മൊബൈൽ നമ്പർ പാസ്സ്വേർഡ് ആയും ഉപയോഗിക്കുന്നതാണ്. ഒരു സ്ഥിരം ഡാറ്റാബേസിന് പോർട്ടൽ രൂപം നൽകും . ഗുണഭോക്താക്കളുടെ ബാങ്ക് അക്കൗണ്ടുകളിലേക്ക് പദ്ധതി തുക നേരിട്ട് നൽകുന്നതാണ്.
RRTN/SKY
(Visitor Counter : 184
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 134.61 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 87,562 പേര്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.25 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
രോഗമുക്തി നിരക്ക് 98.38 % ; 2020 മാര്ച്ചിനുശേഷം ഏറ്റവും കൂടിയ നിലയില്
കഴിഞ്ഞ 24 മണിക്കൂറിനിടെ 8,168 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,41,46,931 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 6,984 പേര്ക്ക്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 72 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 31 ദിവസമായി 1 ശതമാനത്തില് താഴെ
ആകെ നടത്തിയത് 65.88 കോടി പരിശോധനകള്.
ആരോഗ്യ, കുടുംബക്ഷേമ മന്ത്രാലയം
ഇതുവരെ 201.33 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഓഗസ്റ്റ് 31, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 201.33 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
5.71 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
റെയില്വേ മന്ത്രാലയം
13487 തസ്തികകളിലേക്ക് നിയമനത്തിനായി റെയില്വേയുടെമെഗാ റിക്രൂട്ട്മെന്റ്
ജൂനിയര് എഞ്ചിനീയര്, ജൂനിയര് എഞ്ചിനീയറിംഗ് , ഡിപ്പോമെറ്റീരിയല്സൂപ്രണ്ട് , കെമിക്കല് ആന്റ്മെറ്റലര്ജിക്കല് അസിസ്റ്റന്റ് എന്നീ തസ്തികകളിലായി 13487 ഒഴിവുകളിലേക്ക് നിയമനം നടത്തുന്നതിന് യോഗ്യരായ ഉദ്യോഗാര്ത്ഥികളില് നിന്ന് ഇന്ത്യന് റെയില്വേ അപേക്ഷ ക്ഷണിച്ചു. ഏഴാംശമ്പളക്കമീഷന് പ്രകാരം 35400-1124000 ശമ്പളസ്ക്കെയിലില് വരുന്ന തസ്തികകളാണിവ. രാജ്യത്തെ വ്യത്യസ്ഥ റെയില്വേസോണുകളിലായാണ് ഈ ഒഴിവുകള് റിപ്പോര്ട്ടു ചെയ്തിട്ടുള്ളത്. ഉദ്യോഗാര്ത്ഥികള്ക്ക് ഏതുറെയില്വേസോണിലെ ഒഴിവിലേക്കും അപേക്ഷ സമര്പ്പിക്കാം.
രണ്ടുഘട്ടമായുള്ള കമ്പ്യൂട്ടര് അധിഷ്ഠിത പരീക്ഷ, ഡോക്യുമെന്റ്വെരിഫിക്കേഷന്, വൈദ്യ പരിശോധന എന്നിവമുഖേനയാണ് ഉദ്യോഗാര്ത്ഥികളെതിരഞ്ഞെടുക്കുക.
അപേക്ഷകര്ക്കു വേണ്ടയോഗ്യത:
ജൂനിയര് എഞ്ചിനീയര്: ബന്ധപ്പെട്ട വിഷയത്തില് ബി.ടെക് അല്ലെങ്കില്മൂന്നു വര്ഷത്തെ ഡിപ്ലോമ.
ഡിപ്പോമെറ്റീരിയല്സൂപ്രണ്ട്: എഞ്ചിനീയറിംഗ് ഡിപ്ലോമ, എഞ്ചിനീയറിംഗ് ബിരുദം.
ജൂനിയര് എഞ്ചിനീയര് : പി.ജി.ഡി.സി.എ/ ബി.എസ്.സി കമ്പ്യൂട്ടര് സയന്സ്/ബി.സി.എ/ ബി.ടെക് / 3 വര്ഷംദൈര്ഘ്യമുള്ള ഡി.ഒ.ഇ.എ.സി.സി ബി ലെവല്കോഴ്സ്/തത്തുല്യം.
കെമിക്കല് ആന്റ്മെറ്റലര്ജിക്കല് അസിസ്റ്റന്റ്: ഫിസിക്സ്, കെമിസ്ട്രിഎന്നിവഅഭ്യസിച്ച് 45 ശതമാനം മാര്ക്കോടെയുള്ളശാസ്ത്ര ബിരുദം.
പ്രായപരിധി- 18 മുതല് 33 വയസ്സുവരെ.
റെയില്വേറിക്രൂട്ട്മെന്റ്ബോര്ഡുകളുടെവെബ്സൈറ്റ്, ഇന്ത്യന് റെയില്വേയുടെവെബ്സൈറ്റായ http://indianrailways.gov.inഎന്നിവയില്വിശദമായ വിജ്ഞാപനം പ്രസിദ്ധീകരിച്ചിട്ടുണ്ട്. അപേക്ഷ സമര്പ്പിക്കേണ്ട അവസാന തീയതി 2019 ജനുവരി 31ആണ്.
(AM/MRD
പ്രത്യേക സേവനങ്ങളും ഫീച്ചറുകളും
സൈബര് പെരുമാറ്റച്ചട്ടങ്ങളെ കുറിച്ച് വെബിനാര് സംഘടിപ്പിച്ചു
കേന്ദ്ര വാര്ത്ത വിതരണ പ്രക്ഷേപണ മന്ത്രാലയത്തിന്റെ കീഴില് പ്രവര്ത്തിക്കുന്ന ഫീല്ഡ് ഔട്ട് റീച്ച് ബ്യൂറോ, കോട്ടയം സൈബര് പെരുമാറ്റ ചട്ടങ്ങള് എന്ന വിഷയത്തെ ആസ്പദമാക്കി ഇന്ന് വെബിനാര് സംഘടിപ്പിച്ചു. കോട്ടയം വനിത ശിശു വികസന വകുപ്പുമായി ചേര്ന്നാണ് വെബിനാര് സംഘടിപ്പിച്ചത്.
ഇന്ന്,പ്രത്യേകിച്ചും കോവിഡ് കാലത്ത്, ഇന്റര്നെറ്റിന്റെ ഉപയോഗം ഒഴിവാക്കാന് സാധിക്കാത്ത ഒന്നാണെന്ന് തിരുവന്തപുരം റീജണല് ഔട്ടറീച്ച് ബ്യൂറൊ ജോയിന്റ് ഡയറക്ടര് ഡോ. നീതു സോന മുഖ്യ പ്രഭാഷണത്തില് പറഞ്ഞു. എന്നാല് എല്ലാ സൈബര് മര്യാദകളും പാലിച്ചു കൊണ്ട് വളരെ ജാഗ്രതയോടെ കൂടി പ്രയോജപ്രദമായ രീതിയില് ഇത് ഉപയോഗിക്കാന് നാം എല്ലാവരും ശ്രദ്ധികേണ്ടതാണന്ന് അവര് കൂട്ടിചേര്ത്തു.
സോഷ്യല് മീഡിയയില് കാണുന്ന എല്ലാ ആകര്ഷകമായ സൈറ്റുകളെ ക്ലിക് ചെയ്യുന്ന പ്രവണത ഒഴിവാകേണ്ടതാണന്ന് കോട്ടയം സൈബര് ക്രൈം പോലീസ് സ്റ്റേഷന് സിവില് പോലീസ് ഓഫീസര് ശ്രീ ജോബിന്സ് ജെയിംസ് പറഞ്ഞു. പരിചയമില്ലാത്ത വ്യക്തികളുമായുള്ള വാട്ടസപ്പ് വീഡിയോ കാളുകള് ഒഴിവാകേണ്ടതാണ് അദ്ദേഹം പറഞ്ഞു. സൈബര് സ്പേസ് ഉപയോഗിക്കുമ്പോള് ഓര്ക്കേണ്ട പ്രധാന കാര്യം ആരേയും ചൂഷണം ചെയ്യാതിരിക്കുക സ്വയം ചൂഷ്ണത്തിന് ഇരയാകാതിരിക്കുക എന്നതാണ് അദ്ദേഹം ഓര്മ്മിപ്പിച്ചു.
കോട്ടയം ഐ.സി.ഡി.എസ്.സെല് പ്രോഗ്രാം ഓഫീസര് ശ്രീമതി വി. കെ. ആശാമോള് , കോട്ടയം ഫീല്ഡ് ഔട്ട്റിച്ച് ബ്യൂറോ അസിസ്റ്റന്റ ഡയറക്ടര് ശ്രീമതി സുധ എസ്. നമ്പൂതിരി , ഫീല്ഡ് പബ്ലിസിറ്റി അസിസ്റ്റന്റ ശ്രീ. ടി. സരില് ലാല് എന്നിവര് വെബിനാറില് സംസാരിച്ചു. കോട്ടയം വനിത ശിശു വികസന വകുപ്പിന്റെ കീഴില് പ്രവര്ത്തിക്കുന്ന് 39 ശിശു ഭവനങ്ങളിലെ 200 കുട്ടികള് പ്രസ്തുത വെബ്ബിനാറില് പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 185.79 കോടിയിലധികം വാക്സിന് ഡോസുകള്
ഉപയോഗിക്കാത്ത 15.70 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,85,79,76,025
ബാക്കിയുള്ളത്
15,70,90,071
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 185.79 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.70 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND--
രാജ്യരക്ഷാ മന്ത്രാലയം
ഇന്ത്യയും ചൈനയും തമ്മിലുള്ള സേനാ തല ചർച്ച ജൂലൈ 14 ന് നടന്നു
യഥാർത്ഥ നിയന്ത്രണരേഖയിൽ നിലവിലുള്ള സാഹചര്യം സംബന്ധിച്ച് ഇന്ത്യയും ചൈനയും നയതന്ത്ര തലത്തിലുo സേനാ തലത്തിലും ചർച്ചകൾ നടത്തി വരുന്നു. ചൈനീസ് സേനയായ പീപ്പിൾസ് ലിബറേഷൻ ആർമി യിലെയും ഇന്ത്യൻ കരസേനയിലെയും കമാൻഡർമാർ ജൂലൈ 14ന് ചുഷുളിൽ നാലാം ഘട്ട ചർച്ച നടത്തി. സേനകളുടെ പൂർണമായ പിന്മാറ്റം സംബന്ധിച്ച് ജൂലൈ അഞ്ചിന് ഇരുരാജ്യങ്ങളിലെയും പ്രത്യേക പ്രതിനിധികൾ എത്തിച്ചേർന്ന സമവായത്തിന് തുടർച്ചയായാണ് ഈ ചർച്ച നടന്നത്.
സേനാ പിൻവാങ്ങലിന്റെ ആദ്യഘട്ടത്തിന്റെ പുരോഗതി ഇരു കമാൻഡർമാരും വിലയിരുത്തുകയും പൂർണ്ണ പിന്മാറ്റത്തിന്റെ തുടർ നടപടികൾ ചർച്ച ചെയ്യുകയും ചെയ്തു. പൂർണ്ണമായ പിൻമാറ്റം എന്ന ലക്ഷ്യത്തിന് ഇരുരാജ്യങ്ങളും പ്രതിജ്ഞാബദ്ധമാണ്. വളരെ സങ്കീർണമായ ഈ പ്രവർത്തനത്തിന് സ്ഥിരമായ പരിശോധന ആവശ്യമാണ്. നയതന്ത്രതലത്തിലും സേനാ തലത്തിലും ചർച്ചകൾ നടത്തി മുന്നോട്ടു പോകാനാണ് ഇരുരാജ്യങ്ങളും പരിശ്രമിക്കുന്നത്.